गएको निर्वाचनमा पाल्पा जिल्लाका अधिकांश साविकका गाविसहरुमा धेरै भोट बदर भएका थिए । एउटै चुनाव चिन्हमा दुई वटा स्वस्तिक छाप लगाउने, हातकै आँैलाले छाप लगाउने, दलीय चुनाव चिन्हभन्दा बाहिर लगाउने, मसी लतपत्याउने लगायतका समस्याले जिल्लाका धेरै मत बिग्रिएका थिए । अहिलेको स्थानीय तहको निर्वाचनमा पनि त्यस्तो समस्या दोहोरिने देखिएको छ । जसले गर्दा जित्ने उमेदवारले हार्ने र हार्नेले जित्ने अवस्था आउन सक्छ । त्यसकारण कसरी मत बदर हुन्छ भन्ने जानकारी सबैलाई हुनु आवश्यक छ ।
